CELEX: 32012D0666
Language: hr
Date: 2012-10-25 00:00:00
Title: 2012/666/EU: Provedbena odluka Komisije od 25. listopada 2012. o izmjeni Odluke 2008/855/EZ o mjerama kontrole zdravlja životinja u pogledu klasične svinjske kuge u Mađarskoj (priopćena pod brojem dokumenta C(2012) 7433)  Tekst značajan za EGP

03/Sv. 61
            
            
               HR
            
            
               Službeni list Europske unije
            
            
               197
            
         32012D0666
   
               L 299/46
            
            
               SLUŽBENI LIST EUROPSKE UNIJE
            
         PROVEDBENA ODLUKA KOMISIJE
   od 25. listopada 2012.
   o izmjeni Odluke 2008/855/EZ o mjerama kontrole zdravlja životinja u pogledu klasične svinjske kuge u Mađarskoj
   (priopćena pod brojem dokumenta C(2012) 7433)
   (Tekst značajan za EGP)
   (2012/666/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 89/662/EEZ od 11. prosinca 1989. o veterinarskim pregledima u trgovini unutar Zajednice s ciljem uspostave unutarnjeg tržišta (1), a posebno njezin članak 9. stavak 4.,
   uzimajući u obzir Direktivu Vijeća 90/425/EEZ od 26. lipnja 1990. o veterinarskim i zootehničkim pregledima koji se primjenjuju u trgovini određenim živim životinjama i proizvodima unutar Zajednice s ciljem uspostave unutarnjeg tržišta (2), a posebno njezin članak 10. stavak 4.,
   budući da:
   
               (1)
            
            
               Odlukom Komisije 2008/855/EZ od 3. studenoga 2008. o mjerama kontrole zdravlja životinja u pogledu klasične svinjske kuge u određenim državama članicama (3) propisuju se određene mjere kontrole zdravlja životinja u pogledu klasične svinjske kuge u državama članicama ili regijama istih navedenih u Prilogu Odluci. Navedeni popis uključuje županiju Nógrád u Mađarskoj.
            
         
               (2)
            
            
               Mađarska je obavijestila Komisiju o nedavnim događajima vezanima uz klasičnu svinjsku kugu na području županije Nógrád s popisa u Prilogu Odluci 2008/855/EZ.
            
         
               (3)
            
            
               Navedeni podaci pokazuju da je klasična svinjska kuga iskorijenjena na području županije Nógrád. Prema tome, mjere predviđene u Odluci 2008/855/EZ ne bi trebalo više koristiti za tu županiju te bi unos županije Nógrád na popisu u dijelu I. Priloga Odluci trebalo brisati.
            
         
               (4)
            
            
               Odluku 2008/855/EZ bi stoga trebalo izmijeniti.
            
         
               (5)
            
            
               Mjere predviđene u ovoj Odluci u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU ODLUKU:
   Članak 1.
   U dijelu I. Priloga Odluci 2008/855/EZ, točka 3. zamjenjuje se sljedećim:
   
               „3.
            
            
               
                  Mađarska
               
               Područje županije Pest koje se nalazi sjeverno i istočno od Dunava, južno od granice sa Slovačkom, zapadno od županije Nógrád i sjeverno od autoceste E71.”
            
         Članak 2.
   Ova je Odluka upućena državama članicama.
   
      Sastavljeno u Bruxellesu 25. listopada 2012.
      
         
            Za Komisiju
         
         Maroš ŠEFČOVIČ
         
            Potpredsjednik
         
      
   
   
      (1)  SL L 395, 30.12.1989., str. 13.
   
      (2)  SL L 224, 18.8.1990., str. 29.
   
      (3)  SL L 302, 13.11.2008., str. 19.